4 Cast línurnar eru með 10,8 – 11,7 metra skothaus , það er sá hluti línunnar sem sekkur . Sökkhraði 1 ( Sink 1 ) er tiltölulega hægur eða 2,5 cm á sekúndu . Línan hentar sérstaklega vel við veiðar í straumvatni þegar koma þarf flugunni örlítið undir vatnsborðið . Mjög auðvelt er að hlaða línuna og því hægur vandi að koma flugunni á réttan stað . Hún ber nær allar flugustærðir , allt frá smáflugum upp í túpur . Línuna má nota á einhendur og þá í sama línunúmeri og stöngin segir til um . Á því kann að vera undantekning ef stöngin er 10 fet eða lengri og eða hún mjög hröð . Skuli línan notuð með switch-stöng skal í flestum tilvikum valin lína einu númeri ofar stönginni .